Stredná odborná škola dopravná v Žiline
Rosinská 3126/2, 010 08 Žilina
Rada školy

VYHLÁSENIE VOLIEB
do Školského parlamentu v Strednej odbornej škole dopravnej v Žiline
na funkčné obdobie v školskom roku 2026/2027 do 2028/2029
Predsedníčka rady školy pri Strednej odbornej škole dopravnej v Žiline, PaedDr. Monika Milučká (ďalej len „predsedníčka rady školy“), v súlade s § 26 ods. 1 zákona č. 321/2025 Z. z. o školskej správe a o zmene a doplnení niektorých zákonov (ďalej len „zákon o školskej správe“) a v súlade so Štatútom školského parlamentu v Strednej odbornej škole dopravnej v Žiline (ďalej len „štatút“), týmto
vyhlasuje voľby do školského parlamentu
v nadväznosti na skončenie funkčného obdobia doterajšieho školského parlamentu, ktoré podľa čl. IV štatútu trvá najviac tri roky. Funkčné obdobie členov školského parlamentu zvolených podľa právnych predpisov účinných do 31. decembra 2025 zostáva v súlade s prechodnými ustanoveniami zákona o školskej správe zachované až do jeho riadneho skončenia.
1. Právny základ
1. § 24 až § 28 zákona č. 321/2025 Z. z. o školskej správe a o zmene a doplnení niektorých zákonov,
1. Štatút školského parlamentu v Strednej odbornej škole dopravnej v Žiline, čl. IV a čl. V.
Poznámka: v prípade rozporu medzi štatútom a zákonom o školskej správe má prednosť úprava zákona; postup pri týchto voľbách sa preto v nasledujúcich bodoch riadi predovšetkým § 26 zákona o školskej správe.
2. Termín a miesto konania volieb
Voľby do školského parlamentu sa uskutočnia elektronickou formou prostredníctvom systému EduPage dňa 23. 09. 2026 v čase od 08:00 do 16.00 hod. 
Voľby sa v súlade s § 26 ods. 4 zákona o školskej správe uskutočňujú v jeden deň.
Termín vyhlásenia: V súlade s § 26 ods. 1 zákona o školskej správe sa nasledujúce voľby vyhlasujú tak, aby sa uskutočnili najneskôr jeden mesiac pred skončením funkčného obdobia doterajšieho školského parlamentu.
3. Oprávnení voliči
Právo voliť majú všetci žiaci Strednej odbornej školy dopravnej v Žiline bez výnimky (§ 25 ods. 1 a 8 zákona o školskej správe, čl. IV štatútu).
4. Počet volených členov školského parlamentu
Do školského parlamentu sa volí najviac 11 členov v súlade s čl. IV štatútu, čo je v súlade s rozpätím 5 až 17 členov ustanoveným v § 25 ods. 6 zákona o školskej správe.
Konkrétne funkcie v rámci školského parlamentu (predseda, podpredseda, finančník/-ci, technik/-ci, medialisti, fotograf/-i) sa neobsadzujú v celoškolských voľbách, ale rozdelia sa spomedzi zvolených členov na ustanovujúcom zasadnutí novozvoleného školského parlamentu (bod 9 tohto vyhlásenia) — v súlade s § 25 ods. 9 zákona o školskej správe a čl. IV štatútu.
5. Kandidáti a kandidátna listina
1. O členstvo v školskom parlamente sa môže uchádzať ktorýkoľvek žiak školy (čl. IV štatútu).
1. Návrhy kandidátov (vlastná kandidatúra alebo návrh iného žiaka s písomným súhlasom navrhovaného) sa podávajú predsedníčke rady školy najneskôr do 28.09.2026.
1. Kandidátnu listinu zostavuje predsedníčka rady školy a zverejní ju najmä na webovom sídle školy najneskôr 4 dni pred konaním volieb.
6. Spôsob hlasovania
Voľby sa uskutočňujú tajným hlasovaním (§ 26 ods. 3 zákona o školskej správe, čl. IV štatútu).
Hlasovací lístok je platný, ak na ňom volič vyznačí najviac 11 kandidátov spôsobom určeným predsedníčkou rady školy.
7. Platnosť volieb a opakované voľby
Voľby do školského parlamentu sú platné, ak sa ich zúčastnila nadpolovičná väčšina žiakov oprávnených voliť (§ 26 ods. 4 zákona o školskej správe).
Ak sa volieb nezúčastní nadpolovičná väčšina oprávnených voličov, predsedníčka rady školy vyhlási opakované voľby tak, aby sa konali najneskôr do 15 vyučovacích dní od konania neplatných volieb.
Členmi školského parlamentu sa stanú žiaci, ktorí získali najvyšší počet hlasov žiakov zúčastnených na voľbách. Ak viacerí kandidáti získajú na poslednom obsadzovanom mieste rovnaký počet hlasov, vyhlási sa druhé kolo volieb na tento mandát, v ktorom kandidujú len títo kandidáti (§ 25 ods. 8 zákona o školskej správe).
8. Zápisnica o priebehu a výsledku volieb
Predsedníčka rady školy vyhotoví o priebehu a výsledku volieb zápisnicu, ktorá v súlade s § 26 ods. 5 a 6 zákona o školskej správe obsahuje najmä:
1. dátum a čas začiatku a konca volieb, prípadne ich prerušenia,
1. celkový počet voličov a počet voličom vydaných hlasovacích lístkov,
1. počet odovzdaných a počet platných hlasovacích lístkov,
1. počet platných hlasov pre jednotlivých kandidátov,
1. zoznam zvolených kandidátov (meno a priezvisko),
1. meno, priezvisko a podpis predsedníčky rady školy a overovateľa,
1. prezenčnú listinu ako prílohu zápisnice.
Zápisnicu zverejní predsedníčka rady školy do troch pracovných dní od vykonania volieb, najmä na webovom sídle školy.

9. Ustanovujúce zasadnutie novozvoleného školského parlamentu
1. Na prvom (ustanovujúcom) zasadnutí si novozvolení členovia zo svojich radov tajným hlasovaním zvolia predsedu a podpredsedu školského parlamentu (§ 25 ods. 9 zákona o školskej správe); na zvolenie predsedu je potrebná nadpolovičná väčšina hlasov všetkých členov.
1. Na tomto zasadnutí sa spomedzi členov obsadia aj ostatné funkcie podľa čl. IV a čl. X až XIII štatútu (finančník, technik, medialista, fotograf).
1. Novozvolení členovia zložia prísahu podľa čl. VI štatútu pred odchádzajúcimi členmi školského parlamentu a koordinátorom.
1. Novozvolený školský parlament funguje spoločne s predchádzajúcim školským parlamentom počas 2 mesiacov v súlade s čl. IV štatútu; predchádzajúci parlament v tomto období pôsobí len ako poradný orgán bez hlasovacieho práva.
Termín ustanovujúceho zasadnutia: 24. 09. 2026.
10. Zverejnenie tohto vyhlásenia
Toto vyhlásenie volieb sa zverejňuje najmä na webovom sídle školy a na úradnej tabuli školy odo dňa jeho podpisu, najneskôr však jeden mesiac pred skončením funkčného obdobia doterajšieho školského parlamentu.

